Årøya (Alta)

Årøya (nordsamisk: Ladnesuolu, kvensk: LinnaKvensk stedsnavndatabase) er ei øy i Alta kommune i Finnmark. Øya ligger nordvest for Leirbotn, og er den eneste større øya i Altafjorden.

Det er fergeforbindelse mellom Kongshus på Årøya og Mikkelsby på fastlandet.

Øya er et gammelt sjøsamisk kultsted.

Kong Christian IV anla blokkhuset Altenhus på Årøya i 1610–11 som et tiltak under Kalmarkrigen, til forsvar mot svenske ambisjoner for Finnmark. Festningen var korsformet, 22-23 meter lang og bred og var omgitt av jordvoller og palisadeverk. Festningen ble brukt som lokalt fengsel og tingsted utover 1600-tallet.

Den første kirka i Alta ble bygd på Årøya i 1694, antagelig av materialer som svenskene bragte til utløpet av Altaelva. Kirka ble flyttet til Talvik i 1705, nærmere fjellsamenes sommerbosteder.NOU 1985:14 «Samisk kultur og utdanning»


Referanser

Kategori:Øyer i Alta